**Z Á P I S N I C A**

z 13.riadneho zasadnutia obecného zastupiteľstva obce Štvrtok,

konaného dňa 14.05.2020

 (zápisnica obsahuje celkom 4 strany)

**Prítomní:** Pavol Habdák, , Ing.Dominik Kaššovic, Ing. Peter Kočický

Mário Ečegi , Peter Zelenák, Ing. Gabriela Vojtková

**Ospravedlnený :**

**Zapisovateľ:** Beáta Habdáková

**Overovateľ zápisnice:** Ing. Peter Kočický

**Návrhová komisia :** Ing. Gabriela Vojtková, Ing.Dominik Kaššovic

**Program zasadnutia:**

 1. Otvorenie.

 2. Správa nezávislého audítora pre štatutárny orgán Obecné

 zastupiteľstvo obce Štvrtok – Správa

 z auditu účtovnej závierky.

 3. Návrh na spracovanie projektovej dokumentácie novej budovy

 materskej školy vo Štvrtku

 4. Schválenie výstavby miesta na uloženie zberných nádob pre triedený

 zber odpadu.

 5. Interpelácia poslancov

 6. Rôzne

 7. Uznesenia a záver.

**K bodu č. 1.**

**Otvorenie.**

Trináste riadne zasadnutie obecného zastupiteľstva otvoril starosta obce Štvrtok p. Pavol Habdák, a zároveň privítal všetkých riadne zvolených poslancov obecného zastupiteľstva (ďalej len „OZ“), na základe tejto skutočnosti skonštatoval, že 13. riadne zasadnutie OZ je uznášania schopné. Na 13. zasadnutí OZ boli v úvode prečítané uznesenia č. 54 a 55/2020 a zápisnica z 12. mimoriadneho zasadnutia OZ zo dňa 11.03.2020. Dokumenty boli postúpené e-mailom všetkým poslancom OZ.

Na 13. riadnom zasadnutí OZ bol za overovateľa zápisnice zvolený Ing. Peter Kočický   a do návrhovej komisie boli zvolení: Ing. Gabriela Vojtková a Ing. Dominik Kaššovic.

**K bodu č.2 Správa nezávislého audítora pre štatutárny orgán Obecné**

 **zastupiteľstvo obce Štvrtok – Správa z auditu účtovnej**

 **závierky**

 Správu audítora obdržali poslanci spolu s pozvánkou. Poslanci správu prerokovali a zobrali na vedomie bez pripomienok.

 **(Uznesenie č. 56/2020)**

|  |  |  |  |
| --- | --- | --- | --- |
| **Titl.meno,priezvisko** | **Hlasoval za** | **Hlasoval proti** | **Zdržal sa hlasovania** |
| Mário Ečegi | + |  |  |
| Ing.Dominik Kaššovic | + |  |  |
| Ing.Peter Kočický | + |  |  |
| Ing.Gabriela Vojtková | + |  |  |
| Peter Zelenák | + |  |  |

**K bodu č.3 Návrh na spracovanie projektovej dokumentácie novej budovy**

 **materskej školy vo Štvrtku**

Návrh spracovania projektovej dokumentácie s cenovou ponukou vo výške 3500,-€ bez DPH a návrh osadenia stavby novej MŠ dostali poslanci OZ spolu s pozvánkou. V úvode starosta obce oboznámil poslancov s pripravovanou výzvou na čerpanie fondov EÚ na výstavbu nových materských škôl a s potrebou spracovania stavebného projektu ako prvej z podmienok žiadosti o čerpanie fondov EÚ. Poslanci návrh prerokovali a každý samostatne vyjadril svoj názor v rozprave k uvedenej problematike. Na záver bodu 3. poslanci v časti a/ uznesenia 57/2020 odsúhlasili zámer podania žiadosti o financie z EÚ a schválili spracovanie projektovej dokumentácie stavby, so zapracovaním návrhov na dispozičné riešenie novej MŠ od riaditeľky MŠ p. Kočickej. V časti b/ poverili starostu obce uskutočnením výberového konania na spracovanie stavebného projektu novej MŠ

 **(Uznesenie č.57/2020)**

|  |  |  |  |
| --- | --- | --- | --- |
| **Titl.meno,priezvisko** | **Hlasoval za** | **Hlasoval proti** | **Zdržal sa hlasovania** |
| Mário Ečegi | + |  |  |
| Ing.Dominik Kaššovic | + |  |  |
| Ing.Peter Kočický | + |  |  |
| Ing.Gabriela Vojtková | + |  |  |
| Peter Zelenák | + |  |  |

**K bodu č.4 Schválenie výstavby miesta na uloženie zberných nádob pre**

 **triedený zber odpadu.**

Miesto pre výstavbu nového úložiska kontajnerov v časti obce Štrky bolo vybrané za účasti všetkých poslancov tesne pred dnešným zasadnutím OZ. V rozprave k bodu č. 4. poslanci okrem veľkosti plochy, prehodnotili aj najvhodnejšiu výšku betonáže podlahy úložiska kontajnerov. Je potrebné pri výstavbe klásť dôraz na okolnosti súvisiace s bezpečnosťou prístupu obyvateľov obce a s bezpečnosťou obsluhy pri manipulácii s kontajnermi. V závere bodu 4. poslanci odsúhlasili predĺženie verejného osvetlenia nad úložisko od najbližšieho svietidla pouličného osvetlenia. Poslanci uznesením odsúhlasili výstavbu miesta pre uloženie kontajnerov v časti obce Štrky plným počtom hlasov.

**(Uznesenie č.58/2020)**

|  |  |  |  |
| --- | --- | --- | --- |
| **Titl.meno,priezvisko** | **Hlasoval za** | **Hlasoval proti** | **Zdržal sa hlasovania** |
| Mário Ečegi | + |  |  |
| Ing.Dominik Kaššovic | + |  |  |
| Ing.Peter Kočický | + |  |  |
| Ing.Gabriela Vojtková | + |  |  |
| Peter Zelenák | + |  |  |

**K bodu č.5 Interpelácia poslancov**

**Ing. Gabriela Vojtková**

– predložila návrh na uskutočnenie podujatia pre deti s rodičmi na deň 6.6.2020, t.j. v sobotu pri príležitosti MDD. Upozornila na formu podujatia zohľadňujúcu bezpečnostné predpisy v súvislosti s mimoriadnou situáciou pri ochrane zdravia účastníkov pred COVID-19. Podujatie bude organizované ako individuálna rodinná turistika od obecného úradu na studničku v časti katastra Sedlišky.

- otázka občanov : kedy sa budú dať platiť dane – starosta informoval, že pravdepodobne už v pondelok 15.5.2020 budú roznesené do schránok rozhodnutia o dani z nehnuteľnosti a poplatku za smeti

 **K bodu č.6 Rôzne**

V bode rôzne starosta obce predložil poslancom žiadosť ZO BTMaMB o zníženie nájmu za priestory kancelárie MAS, podpísanú projektovou manažérkou a vedúcou kancelárie Ing. Teréziou Migašovou. Žiadosť zdôvodňuje nerefundovaním finančných prostriedkov z prostriedkov EU na chod kancelárie združenia. Kancelária sa dodnes nevyužíva. Až v januári 2020 schválila PPA prvé finančné prostriedky na zriadenie kancelárie. Združenie momentálne zariaďuje kancelárske priestory nábytkom a potrebnou technikou. Žiadosť je predložená v sume zníženia doterajšieho nájmu zo 420,-€/ mesiac na 100,-€/mesiac od začiatku nájmu do 31.5.2020, čo je po schválení zníženia nájmu celková suma úhrady 2400,-€. Druhá žiadosť je žiadosť o zníženie sumy nájmu od 1.6.2020 na 210,-€/ mesačne. Dôvodom je zníženie celkového financovania MAS na ½.

 Starosta obce informoval poslancov o celej genéze vývoja združenia MAS, o úlohách za účelom plnenia ktorých bolo vytvorené, kto sú jeho členovia a t.d. Informoval poslancov o tom, že pôvodná suma nájmu bola vyrátaná zo štvorročného rozpočtu na 2,8 mil. €. Dnes je rozpočet znížený na 1,4 mil. € . Z tejto sumy je pre obec Štvrtok rezervovaných cca 70 000,-€ na opravu domu smútku a márnice, na osvetlenie cintorína a výstavbu urnového hája na cintoríne. Poslanci žiadosti prerokovali a odsúhlasili ich pod podmienkou písomného prísľubu náhrady vzniknutej straty obce na investovaných financiách do úpravy prenajímaných priestorov, ktorá bola cca 6000,-€. Ing. Migašová súhlasila s náhradou ušlých financií formou bezodplatného spracovania projektu pre čerpanie fondov EÚ pre obec Štvrtok podľa požiadavky obce. Písomný záväzok bude zastupiteľstvu predložený na najbližšom zasadnutí OZ. Poslanci po prerokovaní odsúhlasili a schválili:

a/ - zníženie nájmu od 1.6.2018 do 31.5.2020 na 100,-€ mesačne

b/ - dodatok nájomnej zmluvy v ktorom sa v bode prenájmu zníži suma zo 420,-€ za mesiac na 210,- € za mesiac počnúc dňom 1.6.2020

**(Uznesenie č.59a,b/2020)**

|  |  |  |  |
| --- | --- | --- | --- |
| **Titl.meno,priezvisko** | **Hlasoval za** | **Hlasoval proti** | **Zdržal sa hlasovania** |
| Mário Ečegi | + |  |  |
| Ing.Dominik Kaššovic | + |  |  |
| Ing.Peter Kočický | + |  |  |
| Ing.Gabriela Vojtková | + |  |  |
| Peter Zelenák | + |  |  |

V druhej časti bodu rôzne poslanec Ing. Dominik Kaššovic informoval poslancov OZ a starostu obce o pokračovaní prác na rozšírení cintorína. Informoval o darovaní niektorých parciel na ktorých sa cintorín aj dom smútku reálne nachádzajú a ktoré sú v majetku fyzických osôb do majetku jednotlivých cirkví. Starosta obce požiadal zainteresovaných poslancov aby zabezpečili okrem dokončenia terénnych úprav hlavne čo možno najrýchlejšie oplotenie cintorína o ktoré sa hlavne obci jedná, aby boli zabezpečené hroby pred poškodením a krádežami pomníkov. Počas terénnych úprav požiadal aj o úpravu prístupovej cesty na cintorín, ktorá je pre osobné autá skoro neprejazdná. Poslanci sa so starostom obce dohodli na určení trasy oplotenia po stretnutí priamo na cintoríne.

**K boduč. 7** Uznesenia a záver

Uznesenia prečítala poslankyňa Ing. Vojtková Gabriela. Zastupiteľstvo potom ukončil a poďakoval všetkým za účasť starosta obce.

 Zapísala podľa zvukového záznamu:

 ...............................

 Beata Habdáková

 Overil: ..........................

 Ing. Peter Kočický